钦定古今图书集成/明伦汇编/闺媛典/第130卷 > 陆阜妻陈氏
## 钦定古今图书集成/明伦汇编/闺媛典/第130卷 > 陆阜妻陈氏

按《长洲县志》：陈氏，名贵华，处士信臣女，归同邑陆阜。
宣德甲寅，阜遇贼，蹈水死，氏年二十有八，舅姑垂白
在堂，孤坦八岁，圭六岁，世三岁。氏誓曰：“遘此闵凶，义
当相从地下。今有此老穉，吾尽吾责而死，死者知我
无负耳。”遂辍膏沐，躬机杼，事二人，抚三子如夫生时。
家声赖以不坠。